Тылай (Луздор район)

Тылай () — Коми Республикаын Луздор районса Луздор сикт овмӧдчӧмин улӧ пырысь грезд, кӧні некод нин оз ов.

 Ним артмӧм 
Грезд ним артмӧма ю ним серти. Тыла (рочӧн: подсека) — вӧрын пуясысь мездӧм му.

 Фольклор 
 География 
Тылай пукалӧ Тылаюлӧн веськыд берегын. 

 История 
 Тылай медводдзаысь казьтыштӧма 1847 вося «Клирӧвӧй ведомосьтъясын». Тылай чужис Вятка—Лальск тракт вылын мунысь-ветлысьяслы (купеч-вузасьысьяслы) да вӧвъяслы шойччанін лӧсьӧдӧм могысь.
 1851 воын тані вӧлі 7 овмӧс, 38 морт. 1859 вося списокъясын абу пасйӧма; 1872 воын — Тылаю, 11 овмӧс, 56 морт; 1881 воын — Тылай пӧчинӧк. 1887 воын — Тылаю, 12 овмӧс, 65 морт (28 мужичӧй, 37 нывбаба); 1892 воын — 51 морт.
 1916 воын Тылайын 11 овмӧс, 81 морт. Та кындзи, матігӧгӧрас чужисны кык выль пӧчинӧк: Вылыс Тылай (катыдлань), 3 овмӧс, 23 морт, да нӧшта ӧти Тылай (сёрӧнджык — Улыс Тылай), кывтыдлань. 1917 воын Тылайын (Ыджыд Тылай) да Улыс Тылайын олісны комияс, а Вылыс Тылайын — рочьяс.
 1925 воын Вылыс Тылай оз паныдасьлы. 1926 воын Тылай грездын 19 овмӧс, 93 морт. 1930 воын — Тылай.
 1933 воын грездын лӧсьӧдӧма «Победа» колхоз.
 1939 воын — Вылыс Тылай, 111 морт. 1945 вося мусерпасын — Вылыс Тылай, 1956 — Тылай.
 1959 воын тані оліс 87 морт, комияс; 1989 воын — 6 морт, комияс и рочьяс; 2000 воын — 5 морт 3 овмӧсын. 

 Олысь лыд 
 Вояс да олысь лыд 1851 1872 1887 1892 1916 1926 1939 1959 1970 1979 1989 2000 2007 38 56 65 51 81 93 111 87 68 27 6 5 0

 Медводдза овъяс 
 Кетов

 Öшмöсъяс 
 Атлас Республики Коми. — Москва, 2000.
 Жеребцов И.Л. Где ты живешь: Населенные пункты Республики Коми. Историко-демографический справочник. — Сыктывкар, 2000.
 История Коми с древнейших времен до конца XX века: В 2-х т. / Под общей редакцией А.Ф. Сметанина. — Сыктывкар, 2004.
 Республика Коми: Административно-территориальное деление на 1 августа 1992 г. Издание пятое. — Сыктывкар, 1992.
 Республика Коми: Энциклопедия. — Сыктывкар, 1997-2000. — Т. 1-3.

 Ыстӧдъяс 

Категория:Коми Республикалӧн сиктъяс
Категория:Коми сикт-грезд
Категория:Луздор сикт овмӧдчӧмин
Категория:Бырӧм грездъяс Коми муын